"सोजॉर्नर," जवाब दें। आप सुन रहे हैं?
लॉन्च के छह महीने बाद
कॉस्मोस-1, हम आपको सुन रहे हैं।
हम... टाइटन की कक्षा के पास पहुँच रहे हैं।
पर हम एक गंभीर स्थिति का सामना कर रहे हैं।
हम मुसीबत में हैं।
शांत हो जाइए, कॉस्मोस। कृपया अपनी स्थिति बताइए।
हमारा ईंधन जल रहा है, पर हमारी गति पर्याप्त धीमी नहीं हो रही है।
टाइटन की कक्षा में प्रवेश करने के लिए हमारी गति अब भी बहुत तेज़ है।
ठीक है, शायद... पता नहीं। हेलिकॉन कूलेंट लूप बंद करके देखिए?
अपने इंजन को ओवरक्रैंक कीजिए।
वह जल्द ही जलकर बंद हो जाएगा, पर कम से कम आपको सुरक्षित रख सकता है।
बायपास करने का समय नहीं है।
हम पहले ही प्रवेश इंटरफ़ेस पर हैं।
- हमें गति कम करनी होगी। - क्या हो रहा है?
कॉस्मोस-1 में समस्या।
योजित सतह अवतरण एरोस्पेस चरण
वे टाइटन की कक्षा में प्रवेश करने के लिए एरोब्रेक की चाल आज़मा रहे हैं...
पर लगता है कि वे बहुत उथले कोण से जा रहे हैं।
हमारे इंजन ठीक काम कर रहे हैं। पर पता नहीं।
- इसका कोई मतलब नहीं बन रहा। - एरोब्रेकिंग पर्याप्त प्रभावी नहीं हो रही है।
सारी गणनाएँ दिखाती हैं कि उनका प्रक्षेप पथ बिल्कुल ठीक था।
- एक और बर्न के लिए पर्याप्त प्रोपेलेंट है? - उम्मीद तो है।
- नहीं, बमुश्किल... - हम भी उसी प्रक्षेप पथ पर हैं।
...कोई प्रोपेलेंट बचा है।
- प्रतीक्षा करें, कॉस्मोस-1। - समझ गई।
- हे भगवान। - प्रतीक्षा कर रही हूँ।
अगर वे अपनी रफ़्तार कम नहीं करते,
तो वे टाइटन के वायुमंडल से उछलकर निकल जाएँगे।
और शनि के गुरुत्वाकर्षण कुएँ में खिंच जाएँगे।
सिर्फ़ विकिरण ही उन्हें मार देगा।
कॉस्मोस-1, सोजॉर्नर। आप मेरी आवाज़ सुन रहे हैं?
उन्हें अब धीमा होना चाहिए।
शायद वे टाइटन के वायुमंडल में और गहराई तक गोता लगा सकते हैं।
अधिक घर्षण मिलेगा जिससे धीमे होने में मदद मिलेगी।
कॉस्मोस-1, सोजॉर्नर।
सीधे नीचे गोता लगाने की कोशिश कीजिए।
इससे आपको अधिक घर्षण मिलेगा।
कॉस्मोस-1 संचार लाइन खुली है
- समझ गई। अभी गोता लगा रही हूँ। - समझ गया। प्रतीक्षा कर रहा हूँ।
चलो भी।
कॉस्मोस?
यह कारगर नहीं हुआ।
और हमारे पास अब कोई प्रोपेलेंट नहीं बचा।
क्या आप...
क्या आप अपने मैन्युवरिंग थ्रस्टरों का इस्तेमाल करके ख़ुद को शनि की कक्षा में ला सकते हैं?
नहीं, "सोजॉर्नर।"
हम टाइटन को चूक गए हैं।
हम शनि की ओर खिंचे जा रहे हैं।
क्या आप कृपया हमारे सहकर्मियों को बताएँगे कि हमने कोशिश की?
और हम अपने परिवारों से बहुत प्यार करते हैं।
बिल्कुल। हम उन्हें बता देंगे, कॉस्मोस-1।
मैं वादा करता हूँ।
और हम आपके साथ यहीं रेडियो पर रहेंगे।
आख़िर तक।
हम आपके साथ हैं।
कॉस्मोस?
क्या आपने वह सुना?
कॉस्मोस-1, क्या आप हमें सुन सकते हैं?
कॉस्मोस-1?
टाइटन के सायरन
फ़ॉर ऑल मैनकाइंड
मुझे नहीं पता कि मेरे डैड इतने सालों से उन्हें कैसे झेलते आए हैं।
जानते हो,
मैं यह नहीं कह रही कि वह कमीने हैं, पर वह सच में कमीने हैं।
हाँ।
मतलब, मैंने बस थोड़ी सी वोडका माँगी थी
और उन्होंने मुझे ऐसे घूरा जैसे मैंने चर्च में गाली दे दी हो।
"अगर तुम्हें राशन पसंद नहीं है, तो अपने पिता से बात करो।"
ब्यूलर?
हैलो?
- माफ़ करना। - क्या तुम ठीक हो?
हाँ। हाँ। माफ़ करना, मैं बस...
उस कुरागिन जहाज़ के साथ जो हुआ, मैं अभी भी बस उस बारे में सोच रहा हूँ।
ए।
देखो, वह सलामत रहेंगी। तुम्हारी माँ सलामत रहेंगी। ठीक है?
उनके पास दो ग्रहों के वैज्ञानिक हैं जो यह पता लगाने की
कोशिश कर रहे हैं कि टाइटन पर कैसे उतरा जाए, है न?
हाँ। हाँ।
शायद तुम सही कह रही हो।
और, हे भगवान, वह रोज़लेस मोहतरमा?
अगर शनि ने कोई भी उल्टी-सीधी कोशिश की तो वह उसे सच में मार डालेंगी।
यह एंतोनियोनी की तरह, ज़्यादा प्रभाववादी है।
मैं जब काम ख़त्म कर लूँगी, तब तुम्हें दिखाऊँगी, पर तुम्हें सच कहना होगा।
सुप्रभात।
हैलो, ली।
बातें कम,
काम ज़्यादा।
- जी, सर। जी, सर। - ठीक है।
मुझे लगता है कि वह मन ही मन मुझसे नफ़रत करते हैं।
यही एक वजह दिखती है कि वह मुझे तंग क्यों कर रहे हैं।
अंदाज़ा लगाओ कि इस हफ़्ते हर रात खाद की ड्यूटी लिस्ट में कौन है? फिर से।
- तुम मज़ाक कर रहे हो। - हम दोनों।
तुम सच कह रहे हो? यह बिल्कुल बकवास है।
क्या? क्या... क्या... वह क्या था? वह क्या था?
कुछ नहीं, बस तुम्हें कभी खाद की ड्यूटी नहीं मिलती है।
हाँ, यह कैसे हो रहा है कि वह बैठा-बैठा टाइप कर रहा है
और हम हर रात सच में फावड़े से खाद उठा रहे हैं?
शायद मेरे हाथ...
शायद वे इतने नाज़ुक हैं कि तुम्हारे हाथों की तरह खाद से मैले नहीं किए जा सकते।
हाँ।
तुम्हारा तोहफ़ा हर मिनट छोटा होता जा रहा है।
ए। अच्छा बर्ताव करो।
उसने मुझे बताया कि तुम्हारी महत्वपूर्ण रात को तुम्हें क्या तोहफ़ा मिलेगा।
तुम्हारी क़िस्मत अच्छी है कि तुम्हें कुछ भी मिल रहा है
क्योंकि जितना अतिरिक्त काम मुझे करना पड़ रहा है, उसके कारण मुझे बिल्कुल समय नहीं मिल रहा।
मेरा मतलब, मैं ख़ुशी से तुम्हारे किसी भी काम में मदद कर दूँगा।
- बस... जब मेरा काम ख़त्म हो जाएगा। हाँ। - अच्छा?
- मुझे यक़ीन है कि तुम मदद करोगे। - मुझे बेहद ख़ुशी होगी।
हाँ, तुम्हें खाद की गंध बेहद पसंद है।
- मुझे बेहद पसंद है। - हाँ, मुझे तुम्हारे बारे में यह पता है।
- मुझे यह बेहद पसंद है। - अच्छा?
मेरा मतलब, तुम पर तो कुछ भी बहुत अच्छा महकेगा।
- अच्छा? धन्यवाद। - हाँ।
यक्क, मैं यह देखना नहीं चाहती। छी।
हटो।
एम-6 को शक़ हो गया है कि हम तुम्हें फिर से आपूर्तियाँ भेज रहे हैं।
और आईएसएन पृथ्वी पर युद्ध भड़कने का जोखिम नहीं ले सकता।
इसलिए मुझे तुम्हें दी जाने वाली हमारी मदद रोकने का आदेश दिया गया है।
मुझे यह ख़बर देकर बहुत दुःख हो रहा है।
पिछले छह महीनों में तुमने जो साहस दिखाया है, वह प्रेरणादायक रहा है।
आईएसएन और चीनी सरकार के मन में तुम्हारे प्रति, तुम्हारे लोगों के प्रति
और उस महान संघर्ष के प्रति जिसमें तुम लगे हो,
केवल शुभ भावनाएँ और सहानुभूति बनी हुई है।
कायर कहीं के।
अगर हमारी आईएसएन खाद्य पुनःआपूर्ति लाइन अब कट गई है,
तो हमारी स्थिति बहुत कठिन है।
हम आईएसएन की आपूर्ति को कुज़्नेत्सोव स्टेशन के खाद्य भंडार से पूरा कर रहे थे।
और हम अपने कृषि गुंबद की फसलों पर निर्भर हैं, पर वे फसलें?
- महीनों बाद कटेंगी। - हे भगवान।
हम इस स्थिति तक कैसे आ गए?
हम कोई रास्ता निकाल लेंगे, फ़ुमिको।
तुम्हें समझना होगा कि वे भी कष्ट में हैं। तो देखना यह है कि पहले कौन झुकेगा।
अगर हमें अपना आपातकालीन राशन इस्तेमाल करना पड़ा...
हमारे पास वे राशन अब बचे ही नहीं हैं।
जो भी घटनाएँ हुई हैं, उनके चलते।
घटनाएँ गईं भाड़ में। उन्होंने हमें लूटा है।
वे शांतिरक्षक हमें कमज़ोर करने की कोशिश कर रहे हैं।
हाँ, पूर्व शेरिफ़ पामर अब भी हाथ नहीं आ रहा।
पिछले महीने जो छिपी हुई सुरंगें हमने ढूँढीं...
तुम्हारा मतलब वे जो डेव कमबख़्त आएसा ने बिना किसी को बताए बनवाई थीं?
हाँ।
अब वे सब उसी किले में उसके साथ घुसे बैठे हैं
और हम इसके बारे में कुछ नहीं कर सकते।
मुझे अब भी यक़ीन नहीं होता कि डेव उनकी मदद कर रहा है।
मैं यक़ीन कर सकता हूँ।
उसने हमेशा सिर्फ़ अपने फ़ायदा के लिए किया है।
वे रुकने वाले नहीं हैं। तो हमें और चौकस रहना होगा।
ली,
हम बचे हुए खाने के साथ कितने समय तक टिक सकते हैं?
जितना राशन हमारे पास है और जो उपलब्ध है, दो महीने।
तो बस इतना ही? दो महीने?
हम राशन और भी कम कर सकते हैं।
मानव शरीर बहुत कम भोजन पर काफ़ी लंबे समय तक ज़िंदा रह सकता है।
हमने यह साबित किया था जब हम पहली बार लगभग 20 साल पहले इस ग्रह पर आए थे।
मुझे नहीं लगता कि हमारे सब लोग ऐसी कुर्बानी देने के लिए
तैयार और राज़ी हैं। हाँ।
बस बहुत हुआ! हम घर जाना चाहते हैं!
"हम, हैप्पी वैली के बेआवाज़ और बेबस लोग,
माँग करते हैं कि हमें अगले उपलब्ध परिवहन यान से
पृथ्वी पर लौटने की अनुमति दी जाए।"
मुझे लगा कि तुम्हें यह देखना चाहिए।
दो सौ लोगों ने एक याचिका पर हस्ताक्षर किए हैं जिसमें उन्हें पृथ्वी पर भेजे जाने की माँग की गई है।
बढ़िया है। उन्हें यहाँ से भेज दो।
वैसे भी उन्हें इसका हिस्सा नहीं होना चाहिए।
बाकियों के लिए ज़्यादा खाना बचेगा।
और जिन पर भरोसा नहीं किया जा सकता, उनसे छुटकारा भी मिल जाएगा।
क्या यह संभव है?
जो जाना चाहते हैं उन्हें पृथ्वी पर वापस भेजना?
खिलाने के लिए कम मुँह होंगे।
खाद्य आपूर्ति लाइन पर कम दबाव होगा।
और साथ ही, जो जाना चाहते हैं, उन्हें रुकने के लिए मजबूर करना,
ऐसा दिखाता है मानो वे बंधक बनाकर रखे गए हों।
- यह बेतुका है। - पोस्टर को देखो। वे ऐसा ही महसूस करते हैं।
यह भावनाओं के बारे में नहीं है।
किसी को भी बंधक नहीं बनाया गया है।
वैसे, दरअसल, गवर्नर, कुरागिन के संपर्क अधिकारी...
- यह तो बिल्कुल... - ...और उनका पूरा दल...
तुम ऐसी तुलना कैसे कर सकती हो?
...इस समय बंधक ही बना हुआ है।
ठीक है!
क्या हम वाक़ई इन लोगों को वापस पृथ्वी पर भेज भी सकते हैं?
क्या हमारे पास कोई यान है?
यह एमओसीसी का सवाल है,
जिसका मतलब है कि यह अलीडा रोज़लेस का सवाल है।
दुर्भाग्यवश।
बहुत बढ़िया। तो...
कौन उससे बात करना चाहेगा?
हमेशा मैं ही क्यों?
तुम इकलौते इंसान हो जिससे वह नफ़रत नहीं करती है।
मैक्गैन : कड़वा सच
ईगल न्यूज़ मंगल संकट : 154वां दिन!
बंधक संकट को अब पाँच महीने से ज़्यादा हो गए हैं
और दोनों पक्ष अब भी अडिग हैं।
एसडीएम नियंत्रण एम-6 क्षेत्र
हालाँकि एम-6 का नियंत्रण मंगल बेस के केवल एक छोटे से हिस्से पर है,
राष्ट्रपति ब्रैग अपनी प्रतिज्ञा पर टिके हैं कि वह आतंकवादियों से समझौता नहीं करेंगे।
एम-6 की मंगल ग्रह को स्वचालित करने की योजनाओं पर नाटकीय गतिरोध जारी है
और इसका अंत कहीं दिखाई नहीं दे रहा है।
पृथ्वी के लिए इरिडियम की खेपें पूरी तरह बंद हो गई हैं,
और हैप्पी वैली बेस के लिए भी सभी आपूर्तियों की खेपें रुक गई हैं, जिससे भारी...
एनवाईएसई
एसडीएम नेता ने स्वचालन रोकने की माँग की है
एसडीएम परिषद, जिसका नाम मंगल ग्रह के बेटों और बेटियों पर रखा गया है,
जो उन उग्रवादियों की तरफ़ से बोलने का दावा करता है जिन्होंने बेस पर कब्ज़ा किया था,
उन्होंने एक और बयान जारी किया है।
मिशन कंट्रोल सहित हैप्पी वैली, साथ ही फ़ीनिक्स स्पेसपोर्ट
और कुज़्नेत्सोव स्टेशन पर
सभी क्षुद्रग्रह खनन कार्यों पर हमारा नियंत्रण बना हुआ है।
पीछे हटने के बजाय,
वे अब मंगल की स्वतंत्रता की घोषणा करने की धमकी दे रहे हैं
अगर उनकी, उनके शब्दों में "वैध और न्यायोचित माँगें" पूरी न की गईं।
जबकि ज़्यादातर लोग कट्टरपंथियों की कार्रवाई का विरोध कर रहे हैं, मंगल ग्रह के पक्ष में
कुछ विरोध प्रदर्शन संयुक्त राज्य, सोवियत संघ और यूरोप में शुरू हो गए हैं।
सोवियत राष्ट्रपति, फ़्योडोर कोरज़ेन्को ने प्रदर्शनकारियों को असमर्थक बताया।
एम-6 नेताओं ने प्रदर्शनों की निंदा की
मंगल ग्रह के गवर्नर, लेन्या पोलिवानोव, जो कोरज़ेन्को के अनुयायी हैं,
उन्हें संकट की शुरुआत से ही बंधक बनाकर रखा गया है।
जब मंगल ग्रह के बेटों और बेटियों की बात आती है,
संयुक्त राज्य में, राष्ट्रपति ब्रैग अपना कड़ा रुख बनाए हुए हैं।
उनके प्रशासन ने सुनिश्चित किया है कि एम-6 लाल ग्रह पर अपना प्रतिबंध जारी रखे
और आवश्यक संसाधनों की खेपें रोक दे जिन पर वह कॉलोनी अतीत में
ज़िंदा रहने के लिए निर्भर रही है।
ठीक है। कसरत का समय हो गया है। चलो।
इस गतिरोध ने टाइटन के लिए
कॉस्मोस-1 मिशन की दुखद विफलता की प्रतिक्रिया को भी जटिल बना दिया है,
जिसका दल एक निजी सोवियत कंपनी का था।
कोरज़ेन्को ने एक बयान जारी किया जिसमें कहा, उद्धरण, "हमने पाँच हीरो खो दिए।"
कॉस्मोस-1 त्रासदी के और बुरे परिणाम
प्रभाव का आकलन करने के लिए बाद में समय होगा...
मुझे तुमसे बात करनी है।
मुझे पृथ्वी से सूचना मिली है।
तुमने यह कैसे किया?
कैदियों को नमक और काली मिर्च की नमकदानी देकर...
उन्हें जेल चलाना आता ही नहीं है।
और यह सूचना क्या है?
मुझे अफ़सोस है कि यह अच्छी सूचना नहीं है।
कोरज़ेन्को अपनी ख़ुद की नाकामियों से ध्यान भटकाने के लिए अब भी तुम्हारा इस्तेमाल कर रहा है।
पार्टी में अब तुम हारे हुए माने जाते हो
क्योंकि तुम राष्ट्र के हितों की रक्षा करने में असफल रहे।
मैंने उसके प्रति केवल वफ़ादारी ही निभाई। और वह मेरे साथ ऐसा बर्ताव कर रहा है।
और मैंने अभी सबसे बुरी बात तो बताई ही नहीं।
तुम्हारी पत्नी ख़तरे में है।
ऐसा नहीं हो सकता।
ए! चलो। चलते रहो।
तुम्हारी रिहाई सुनिश्चित करने के उसके प्रयासों से
राष्ट्रपति नाराज़ हो गए हैं।
वह सार्वजनिक रूप से तुम्हारी निंदा करेगी।
उसके पास कोई विकल्प नहीं है।
ठीक है, सब लोग। तुम्हारा समय ख़त्म हुआ। अपने हैब्स में वापस जाओ।
चलो। चलो चलें। चलो।
और चिकित्सा आपूर्तियाँ।
एमपीके
मुझे उनसे मिलना है।
यह वाक़ई सही समय नहीं है।
उनसे कहो कि यह ज़रूरी है।
एक और छापा मारा।
लगभग सब कुछ खाली कर दिया, ख़ासकर चिकित्सा आपूर्तियाँ।
पर खाना अब भी समस्या है।
उनके पास अभी भी इतना है कि वे टिके रह सकें।
मुझे पता है।
हम महीनों से छापामार अभियान चला रहे हैं
और वे ज़रा भी नहीं डिगे हैं।
हम इस तरह ज़्यादा देर तक नहीं चल सकते।
कुछ तो बदलना ही होगा।
मानो या न मानो, मैं तुम्हारे आकलन से पूरी तरह सहमत हूँ।
और मेरे पास इसे संभव करने की एक योजना है।
तो, मुझे असमंजस में मत छोड़िए।
यह जोखिम भरा है।
पर हमारे पास कोई विकल्प नहीं है।
इस बेस का भविष्य, इस ग्रह का भविष्य
और इस पर रहने वाले सभी लोगों का भविष्य अब दाँव पर लगा हुआ है।
तो आप क्या करने का सुझाव देंगे?
हम इस नतीजे पर पहुँचे हैं कि कॉस्मोस-1 की त्रासदी
सीधे तौर पर टाइटन पर उतरने की हड़बड़ी वाली समय-सारिणी का नतीजा थी।
उनका प्रक्षेप पथ सही था,
पर टाइटन के वायुमंडल की घनत्व गणनाएँ ग़लत थीं।
सब कुछ इतनी तेज़ी से हो रहा था,
किसी ने रुककर यह नहीं समझा कि ऊँचाई पर वायुमंडलीय घनत्व कम हो गया था
क्योंकि टाइटन अभी-अभी शनि की छाया से बाहर आया था।
इसलिए वे इतने उथले कोण से प्रवेश कर रहे थे।
हम प्रक्षेप पथ की नई गणनाएँ भेज रहे हैं,
पर हमारे घनत्व के अनुमानों में अब भी बहुत अनिश्चितता है।
जोखिम विश्लेषण पर नज़र डालो
और हमें बताओ कि तुम क्या सोचती हो।
बाल-बाल बचे।
एक पल के लिए, मुझे लगा कि वह हमें कहने वाली थी
कि हम यहाँ तक बेकार ही आए।
स्टू, ऐसे बर्न की गणनाएँ शुरू करो जो हमें शनि के चारों ओर स्लिंगशॉट कर दे
- और हमें मंगल ग्रह पर वापस ले जाए। - रुको, क्या?
तुम अब मिशन रद्द कर रहे हो?
कुरागिन ने सब कुछ तैयार होने से पहले ही जल्दबाज़ी में मिशन की योजना बनाई।
और अंदाज़ा लगाओ कि क्या हुआ? हमारे साथ भी बिल्कुल यही हुआ।
पूरा मिशन उसी चीज़ से ग्रस्त रहा है जिसे नासा "गो फ़ीवर" कहा करता था।
जब हर कोई ख़ुद को यह यक़ीन दिला लेता है
कि वे जो समस्याएँ देख रहे हैं, वह उन्हें दिख ही नहीं रहीं
क्योंकि सब "चलो" कहना चाहते हैं और कोई "रुको" नहीं कहना चाहता।
ख़ैर, मैं "रुको" कह रहा हूँ।
मैं तुम्हें एक बात बता दूँ। नासा ने रूसियों के हाथों चाँद इसलिए नहीं गँवाया
क्योंकि वे "गो फ़ीवर" से संक्रमित थे।
बल्कि इसलिए क्योंकि उन्होंने हिम्मत खो दी थी।
जब अपोलो 10 में नियम तोड़कर
दिलेरी भरा काम करने का,
ख़तरनाक काम करने का वक़्त आया,
मेरे पिताजी डरकर पीछे हट गए।
और जानते हो क्या?
उन्हें अपने इस फैसले पर मरते दम तक पछतावा रहा।
तो चलो बस एक मिनट लें और फैसला लेने से पहले इस पर सोचें।
हम यहाँ कोई फैसला नहीं ले रहे।
मैं ले रहा हूँ।
अगर एक बात है जो सब तुम्हारे पिताजी के बारे में जानते थे,
तो वह यह है कि जब वह किसी मिशन की कमान संभालते थे,
तो आदेश देने से पहले रुककर वोट नहीं कराया करते थे।
यहाँ कमान मेरे हाथ में है। तुम्हारे नहीं।
और मैंने मिशन रद्द करने का फैसला किया है।
बस, बात ख़त्म।
मुझे वे आँकड़े दो और मैं मंगल कंट्रोल को सूचित कर दूँगा कि हम घर लौट रहे हैं।
मैंने तय किया है कि सबसे बेहतरीन क़दम होगा कि हम मिशन रद्द करें
और न्यूनतम ऊर्जा, गुरुत्वाकर्षण-सहायता प्राप्त पथ से मंगल ग्रह पर लौटें।
हमने पूरी कोशिश की और हमें गर्व होना चाहिए कि हम इतना क़रीब पहुँचे।
"सोजॉर्नर" आउट।
ठीक है, साथियों। तुमने सुना उसने क्या कहा।
चलो उस यान को घर वापस लाएँ।
वे वापस आ रहे हैं?
यह वाक़ई बहुत बुरा है।
मुझे पता है कि यहाँ कई लोग उस लैंडिंग का इंतज़ार कर रहे थे।
हाँ, मैं उनमें से एक थी।
ख़ैर, मैं... मैं तुमसे एक मदद माँगने आया था।
क्या हम...
मुझे यह सुनकर अच्छा क्यों नहीं लग रहा है?
मैं बस पूछ रहा हूँ। मैं यह नहीं कह रहा कि हमने यह करने का फैसला कर लिया है।
यह बढ़िया है।
तुमने यह तय नहीं किया है कि तुम सच में अंतरिक्ष उड़ान संचालन के प्रभारी हो।
अभी तक।
हाँ, तो, जब तुम एमओसीसी संभालने के लिए
और सतह पर हवाई यातायात का निर्देशन शुरू करने के लिए,
कुज़्नेत्सोव स्टेशन के लिए रखरखाव मिशन लॉन्च करने के लिए,
संचार और मौसम के सैटेलाइटों पर नज़र रखने के लिए तैयार हो जाओ, तो मुझे बता देना और...
मैं और क्या भूल रही हूँ?
अरे, हाँ।
टाइटन मिशन के लिए उड़ान संचालन करने के लिए।
जो लगभग 1.2 अरब किलोमीटर दूर है
और 40,000 किलोमीटर प्रति घंटे की रफ़्तार से शनि के क़रीब पहुँच रहा है।
अलीडा, चलो भी।
मुझे बस यह सुनना है, "हाँ, यह संभव है" या, "नहीं, यह संभव नहीं है।"
क्योंकि अंतरिक्ष उड़ान इतनी सरल है, है न?
बस हाँ या ना कहो।
अलीडा, कृपया।
देखो, अब जब "सोजॉर्नर"...
वापस आ रहा है, तो मैं शायद वह परिवहन यान खाली करवा पाऊँ जो हमारे पास तैयार-स्थिति में था।
पर केवल तभी जब मैं दूसरे वाले को रखरखाव से बाहर निकलवा सकूँ।
- ठीक है? - धन्यवाद।
मैं कोई वादा नहीं कर रही हूँ।
पर मैं देखूँगी कि क्या कर सकती हूँ।
तो तुमने वे पोस्टर देखे हैं जिनमें वे घर भेजे जाने की माँग कर रहे हैं।
उन्हें नज़रअंदाज़ करना मुश्किल है।
उन्होंने मेरे हैब के दरवाज़े पर भी एक लगा दिया।
अनौपचारिक तौर पर, तुम्हें क्या लगता है?
मुझे लगता है कि तख़्तापलट ने सबको अचंभे में डाल दिया।
वही हुआ था, माइल्स।
- पर वह नहीं... - उससे मुँह मत मोड़ो।
पर यहाँ ऊपर मौजूद लोग, वे तुम पर भरोसा करते हैं।
तो पहले कुछ महीनों तक, तुम्हारे पास लगभग पूरे बेस का समर्थन था।
लोग तुम्हारा हौसला बढ़ा रहे थे, तुम्हारा जश्न मना रहे थे।
कैसे तुम लोग एक स्वतंत्र मंगल के लिए स्वचालन की तानाशाही से लड़ रहे थे।
पर अब?
छह महीने बाद?
खाना सीमित करके बाँटा जा रहा है, पैसे की व्यवस्था टूट रही है,
रखरखाव की समस्याएँ बढ़ती जा रही हैं।
हक़ीक़त सामने आ गई है।
और ऐसे ही समय पर तुम्हें पता चलता है कि तुम्हारे सच्चे दोस्त कौन हैं।
हाँ।
और तुम्हारे अगले सवाल का जवाब है,
नहीं, मैं तुम्हारी दोस्त नहीं हूँ, माइल्स।
पर मैं तुम्हारी दुश्मन भी नहीं हूँ, हम्म?
मैं बस वह बेवकूफ़ इंसान हूँ जिसे हेडसेट पहनना पड़ता है।
- ठीक है। - ठीक है।
मैं कहती, "जब मन करने वापस आना," पर मुझे सच में आशा है कि तुम न आओ।
हैलो।
मेरा नाम नताल्या पोलीवानोवा है
और आज मैं आपसे बात कर रही हूँ...
सोवियत जनता से।
मुझे लगा कि जनता का सच जानना ज़रूरी है।
मेरे पति,
गवर्नर लियोनिड पोलीवानोव,
मंगल ग्रह पर जो कुछ भी हुआ है, उसके लिए वही ज़िम्मेदार हैं।
मैंने उन्हें...
समस्याओं को नज़रअंदाज़ करते हुए देखा
जब तक बहुत देर नहीं हो गई।
आई
आई ल
आई लव्
आई लव
वे कमीने कहीं के...
उनके लिए, उसके लिए इतना कुछ करने के बाद,
उसने मेरी ताशा का दुनिया के सामने तमाशा बनाया,
उसे वे घिनौनी बातें कहने के लिए मजबूर किया।
यह बहुत बुरा हुआ, तुमने सही कहा।
और ऐसे दबाव में भी, वह मुझे भेजने में सक्षम थी...
कृपया, खुफ़िया सेवा में जिन लोगों को तुम जानती हो,
जो तुम्हें जानकारी भेज रहे हैं। क्या वे उसकी मदद के लिए कुछ कर सकते हैं?
नहीं। उस पर इतनी कड़ी निगरानी है कि इससे हालात और बिगड़ेंगे।
पर तुमने सही कहा, कोरज़ेन्को के बारे में कुछ करना ही होगा।
वह घिरा हुआ जंगली कुत्ता बन गया है, जो किसी भी हद तक जा सकता है।
वह ख़ुद को बचाने के लिए पूरे देश को बर्बाद कर सकता है।
फिर क्या किया जा सकता है?
वह पार्टी में कभी इतना कमज़ोर नहीं था।
पूरी अर्थव्यवस्था ध्वस्त होने की कगार पर है
और उसके कार्यकाल में मंगल ग्रह के स्वतंत्र होने की संभावना के साथ,
यह चिंता है कि इससे सोवियत साम्राज्य के कुछ हिस्सों में स्वतंत्रता आंदोलनों को
बढ़ावा मिल सकता है।
क्या लगता है कि वह तुम्हें दोष क्यों दे रहा है?
क्योंकि उसे पता है कि लोग उसी को दोष देंगे।
पार्टी में कुछ लोग, जैसे बोल्कोंस्की, उसके बनावटी स्तालिनवाद से तंग आ चुके हैं।
उन्हें कोई जवान, नया व्यक्ति चाहिए।
कोई ऐसा जो हमारे राष्ट्र को 21वीं सदी में ले जा सके...
तुम जैसा कोई।
क्या तुम पागल हो? मैं एक दूसरे ग्रह पर कैद हूँ।
लोग देख रहे हैं कि तुमने अपने राष्ट्र के लिए क्या कुर्बानियाँ दी हैं।
वे तुम पर विश्वास करते हैं।
कॉमरेड मोरोज़ोवा, मुझे डर है कि इस कारावास ने तुम्हारा दिमाग़ी संतुलन ख़राब कर दिया है।
मैं इससे भी बुरे दौर से गुज़र चुकी हूँ।
कोरज़ेन्को ज़्यादा से ज़्यादा एक महीने तक ही सत्ता बनाए रख सकेगा,
अब जबकि कुलीन वर्ग उसके ख़िलाफ़ हो गया है।
वह जल्द ही सत्ता गँवा देगा।
तो बेस संचालन में मेरे संपर्क ने
सुरक्षा प्रणाली में ऐसी व्यवस्था कर दी है
कि जब तुम प्रवेश बिंदुओं पर पहुँचो, उससे ठीक पहले एक नियमित रखरखाव अपडेट हो।
तो बॉयड या किसी और को पता चले बिना,
तुम अंदर-बाहर आ-जा सकोगे।
- दरअसल, यह... - यह क्या?
- दरअसल... - बहुत बड़ा जोखिम है?
- हाँ। - हाँ, यह है।
इस खेल में हमारी यही स्थिति है।
हम पीछे हैं, समय हाथ से निकल रहा है।
हमें इस पूरी स्थिति को बदलने के लिए कुछ करना होगा
वरना वे यहाँ ऊपर किसी भी भविष्य की हर उम्मीद को मिटा देंगे।
ये लोग, उन्हें यक़ीन है कि वे जो कर रहे हैं, वह सही है।
और वे हमेशा की तरह हठी हैं।
वे एक पूरी तरह मूर्खतापूर्ण चीज़ के लिए अपनी जान दाँव पर लगाने को तैयार हैं।
हाँ।
हमें उन्हें हक़ीक़त दिखानी होगी।
वे जीत ही नहीं सकते।
जब अमल के लिए तैयार हो जाओ, तो मुझे बता देना।
लिली डेल
- हाँ? - क्या तुम सो रहे हो?
नहीं। नहीं। मैं क्यों सो रहा हूँगा?
अभी तो सुबह के तीन ही बजे हैं।
वैसे, तुम्हें पता है कि आज कौन सा दिन है?
आज तुम्हारा जन्मदिन है, एलेक्स बॉल्डविन।
- मैं... शायद तुमने सही कहा। हाँ। - जन्मदिन मुबारक हो।
अपने तोहफ़े के लिए तैयार हो?
अभी?
तुम्हारी अन्य योजनाएँ हैं?
नहीं। नहीं। नहीं।
तो फिर मुझसे गुंबद में मिलो।
क्या... क्या वह बंद नहीं है?
बस वहाँ आ जाओ।
हाँ। ठीक है।
ऐल्टॉइड्स
नहीं। हाँ, तुम...
ठीक है।
एलेक्स
आज रात का एक्सेस कोड किसी का जन्मदिन है।
क्या तुम वह समझ सकोगे ???
दरवाज़ा बंद है पासकोड डालें
दरवाज़ा खुला गया है
- हैलो। - हैलो।
- जन्मदिन मुबारक हो। - धन्यवाद।
तो, अब तक तुम्हें अपना तोहफ़ा कैसा लगा?
मुझे लगता है...
कि यह ख़ूबसूरत है।
मैं अभी आई।
- ठीक है। - ठीक है?
- ठीक है।
बस... ठीक है। ठीक है।
मुझे उसके पास नहीं जाना चाहिए।
हैलो?
गु... गुलसोरा, ऑगी।
मैं... मैं... तुम लोग क्या...
रुको, तुम लोग क्या कर रहे हो? मुझे पता... मुझे पता नहीं था कि तुम लोग यहाँ होगे।
ठीक है। ठीक है।
- आख़िरकार आज तुम्हारा जन्मदिन है। - क्या?
क्या?
हे भगवान। और भी हैं।
वाह।
ए!
क्या?
तुम्हें लगा था कि हम पूरे समय खाद ड्यूटी पर थे,
- है न? - हाँ, पर यह... यह वैसा...
- नहीं है जैसा मैंने सोचा था, यह तो पक्का है। - ...एक और बार करें
एक मारा गया।
सात घायल हुए।
दो की हालत नाज़ुक है।
साफ़ है कि छह गुंबद पूरी तरह से तबाह हो गए।
साथ ही, एक गुंबद के ठीक नीचे पाँच आपातकालीन राशन भंडारण कमरे भी थे...
कृषि गुंबद
...और वह ढहा तो वे पूरी तरह नष्ट हो गए।
कब...
हम कब तक यह आँक सकते हैं कि इतने सारे गुंबद खोने का और राशन के नुक़सान का
हमारी खाद्य आपूर्ति पर क्या असर होगा?
खोए हुए राशन को
अनुमानित गुंबद फसल से घटाने पर,
हमें मिलता है...
दो हफ़्ते।
वे इसमें कैसे सफल हुए?
हमने अभी-अभी सुरक्षा बढ़ाई थी।
किसी ने एडमिन पासवर्ड का इस्तेमाल करके सुरक्षा प्रणाली को बंद कर दिया।
सुरक्षा प्रणाली का एडमिन पासवर्ड किसके पास है?
कई लोगों के पास है, पर हमें पता है कि यह किसने करवाया।
बहुत हो गया। हमें इस गद्दार को पकड़ना ही होगा।
मुझे कुछ हथियार लेने दो।
हम...हम लड़कर अंदर जाएँगे और इस मसले का हमेशा के लिए अंत कर देंगे।
फिर क्या? तुम्हें लगता है कि डेव और पामर से लड़ाई करके कुछ हल निकलेगा?
हम उन्हें इस तरह हमारे लिए मुसीबत पैदा करते रहने नहीं दे सकते।
नहीं। अब और ख़ून-ख़राबा नहीं।
और भी जानकारी है।
जबसे गुंबदों पर हमला हुआ है,
पृथ्वी पर वापस जाने की याचिका बढ़ती जा रही है।
- तेज़ी से। - हे भगवान।
पता चला कि लोग भूख से मरने के ख़याल से उत्साहित नहीं हैं।
मैंने उस पर हस्ताक्षर किए हैं।
अब जब "सोजॉर्नर" वापस आने वाला है...
मेरे बच्चे हैं।
मैं नहीं...
अब मुझसे नहीं होता।
माफ़ करना।
शायद अब सच का सामना करने का वक़्त है।
हमने पूरी कोशिश की। अपनी बात कह दी।
बिल्कुल नहीं।
इतना सब झेलने के बाद नहीं।
हम ऐसे ही रुक नहीं सकते।
तो फिर क्या, माइल्स?
हमारे पास यहाँ विकल्प नहीं बचे।
हमने आपके निर्देशों का अक्षरशः पालन किया।
सुबह के तीन बजे थे।
दरवाज़े बंद थे।
हर चीज़ के बारे में सोचा गया था।
ग़लत जगह, ग़लत वक़्त था।
वे चोरी-छुपे अंदर आ गए थे।
ज़रूर उनके पास अलग एक्सेस कोड रहा होगा।
कुछ बेवकूफ़ बच्चे।
क्या एलेक्स वहाँ था?
मुझे नहीं पता। माफ़ करना।
पर...
वहाँ एक जवान महिला थी।
वह बच नहीं पाई।
मैंने अभी-अभी सुना क्या हुआ।
मुझे बहुत अफ़सोस है।
मुझे पता है कि तुम दोनों क़रीब थे।
काश तुम्हें ऐसी चीज़ों से गुज़रने से बचाया जा पाता।
पर तुम्हें मज़बूत रहना होगा, जान।
लगता है मैं जल्द ही घर लौटने वाली हूँ।
मुझे तुमसे प्यार है।
हमेशा।
यहाँ पृथ्वी के मनुष्यों ने पहली बार चंद्रमा पर क़दम रखा
जुलाई 1969 ई. हम समस्त मानवजाति के लिए शांति का संदेश लेकर आए
वापस मुड़ने की तैयारी करो। घर वापसी बर्न के लिए तैयार हैं या नहीं।
प्रपल्शन?
प्लाज़्मा इंजन कंट्रोल तैयार और समन्वयित।
आरएफ़ जेनरेटर आउटपुट सामान्य।
हेलिकॉन और आईसीएच कपलर ऑनलाइन हैं। हम तैयार हैं!
- पर्यावरण प्रणालियाँ? - जैसा पिछले...
बर्न अनुक्रम अपलोड हो रहा है
...पाँच महीनों से रहा है। हम तैयार हैं।
- मार्गदर्शन? - इनर्शियल नैव अलाइनमेंट की पुष्टि की गई।
डॉप्लर रिटर्न मेल खाता है। हम तैयार हैं!
फ़्लाइट की गतिशीलता?
बर्न अनुक्रम लोड हो गया है। चेकसम मेल खाता है। हम तैयार हैं!
बर्न अनुक्रम इनस्टॉल हो गया है
पायलट?
मैनुअल बैकअप फ़्लाइट प्रणालियों का सेल्फ़-टेस्ट आज़ाद और सही दिखा रहा है। तैयार हैं!
ठीक है। तो हम आगे बढ़ेंगे। कैली, स्टू, अब यह तुम्हारे हवाले।
- हमें मंगल पर वापस ले चलो। - मैनुअल नियंत्रणों को निरस्त कर रही हूँ।
स्वतः अनुक्रम इंतज़ार में है।
बर्न पैरामीटर अच्छे हैं। आगे बढ़ो।
इंजेक्टर सशस्त्र हैं। बर्न अनुक्रम शुरू कर दिया है।
छह, पाँच, चार, तीन, दो, एक, निष्पादित करो।
इग्निशन विफल हुआ।
क्यों? क्या हुआ?
आईसीएच पावर स्तर की जाँच कर रहा हूँ।
स्वतः अनुक्रम अभी भी सक्रिय है, पर किसी कारणवश इसमें देरी हो रही है।
हाँ, हमारे पास देर होने का वक़्त नहीं है।
मंगल के लिए बर्न का मौका 20 सेकंड में छूट जाएगा।
किसी तरह बर्न क्लॉक अब भी चल रहा है।
सारे इंजेक्टर ऑफ़लाइन हैं।
कंप्यूटर सामान्य स्थिति दिखा रहा है।
निगेटिव प्रणोदक फ़ीड की पुष्टि कर रही हूँ।
आरएफ़ प्रणालियाँ सामान्य हैं।
धत्।
- हम मौका चूक गए। - धत् तेरी की।
क्या हम मैनुअली फ़ायर करके और भरपाई करने के लिए लंबा बर्न चला सकते हैं?
- हमारे पास जितना प्रोपेलेंट है, उससे नहीं। - हमें कुछ तो करना होगा। शायद हम...
वह क्या था?
इंजन शुरू हो गए हैं।
- बर्न शुरू हो गया है। - क्या?
- कैसे? - यह समझ में नहीं आ रहा है।
एलेना, इंजन फ़ंक्शन चेक करो।
सब कुछ ठीक है।
तो बर्न रद्द करो। आरएफ़ फ़ीड शट डाउन करो।
हार्ड शटडाउन से चेम्बर बुझ जाएगा।
- हो सकता है कि फिर स्टार्ट न हो पाए। - यह हमें कहाँ ले जा रहा है?
हम मुसीबत में फँस गए हैं।
कितनी बड़ी मुसीबत में?
हम टाइटन में प्रवेश की राह पर हैं।
यह मुमकिन नहीं है। मैंने मंगल ग्रह पर वापसी का क्रम अपलोड किया था और ख़ुद इसकी जाँच की थी।
शायद प्रोसेसर में कोई ख़राबी हो गई।
- ख़राब हैंडल... - गाइडेंस कंप्यूटर
ग़लत बर्न चला रहा है।
- क्या? - हाँ,
यह वही है जो हमें मिस रोज़लेस से मिला था।
नहीं। ऐसा नहीं हो सकता। मुझे पता है कि मैंने सही...
इंजन शटडाउन।
हम टाइटन की ओर जा रहे हैं।
शायद कोई...
क्या कोई तरीका है कि हम टाइटन को स्लिंगशॉट की तरह इस्तेमाल करें,
शनि का एक और चक्कर लगाने के लिए पर्याप्त त्वरण हासिल करें?
नहीं, हमारे पास प्रोपेलेंट बहुत कम है।
एलेना, क्या हमारे पास इतना प्रोपेलेंट बचा है कि हम अपनी मूल लैंडिंग योजना निष्पादित कर सकें?
हाँ। मुश्किल से।
तो हमें लैंडिंग करने की कोशिश करनी चाहिए।
नहीं। ऐसा नहीं हो सकता। हम घर जा रहे हैं।
काफ़ी देर हो चुकी है, वॉल्ट। हमारे पास कोई विकल्प नहीं है।
वह सही कह रही है।
घर के लिए बर्न चलाने को पर्याप्त प्रोपेलेंट हासिल करने का एक ही रास्ता है,
टाइटन पर उतरें और वहीं और बनाएँ।
बाहरी ढाँचे का तापमान बढ़ने लगा है।
टाइटन के वायुमंडल से घर्षण शुरू हो गया है।
बेहतर होगा कि हम एरोब्रेक के लिए कॉन्फ़िगर करें और दृढ़ता से आगे बढ़ें।
वॉल्ट?
मैनुअल कंट्रोल को अपने स्टेशन पर ले रही हूँ।
- यान तुम्हारे नियंत्रण में है। - रुको। मैंने इसकी इजाज़त नहीं दी।
मैं हमें अंदर ले जा रही हूँ। स्टू, टाइटन की कक्षा में घुसने के लिए एरोब्रेक अनुक्रम लोड करो,
पर ऑटोपायलट शुरू मत करना।
बाहरी ईंधन टैंक इंजन कार्य के लिए पाइरोस को लैस कर रहा हूँ।
कोण बढ़ाकर एरोब्रेक ऐटीट्यूड पर ला रही हूँ।
नहीं। नहीं, नहीं, नहीं। मैं...मैं उसे रद्द करता हूँ।
यह लैंडिंग बहुत ख़तरनाक है। स्टू, नियंत्रण अपने हाथ में लो!
नहीं, बॉस। वह सही है। हम प्रतिबद्ध हैं।
एलेना, हीट शील्ड के तापमान पर नज़र रखो।
हर सौ केल्विन पर बताना।
और ग्राउंड नेविगेशन चालू करो और मुझे लैंडिंग साइट पर अपडेट देने के लिए तैयार रहो।
ठीक है।
बेहतर होगा कि तुम्हें पता हो कि तुम क्या कर रही हो।
- कैसे हो? - बहुत बढ़िया।
मैं हमेशा से जानना चाहता था कि पूरी तरह और सरेआम नाक़ाम होना
कैसा महसूस होता है।
- माइल्स... - नहीं, यह शानदार है।
तुम्हें भी कभी आज़माना चाहिए।
तुम्हें याद है कि सैरा के पैदा होने के बाद तुमने मुझसे क्या कहा था?
वह बस एक दिन की थी और उन्हें पता नहीं था कि क्या गड़बड़ है।
कि डरना ठीक है।
शायद तुम्हें अपनी ही सलाह माननी चाहिए।
माइल्स, बेहतर होगा कि तुम एमओसीसी आओ। "सोजॉर्नर" की कुछ ख़बर है।
चलो।
मुझे इससे नफ़रत है।
हीट शील्ड के लीडिंग एज का तापमान अब 2800 केल्विन है।
याद रखो, बॉल्डविन, वह शील्ड 33 पर पिघलना शुरू करता है।
हमें अभी भी हमारी गति 2.6 किलोमीटर प्रति सेकंड से नीचे लानी होगी, नहीं तो हम चूक जाएँगे।
अब गति 21 मीटर प्रति सेकंड घट रही है।
कैली?
कैली, तुम यह कर पाओगी या नहीं?
मुझे नहीं लगता कि अभी मुझे बेकार सवालों के जवाब देने चाहिए।
हम बहुत उथले कोण से प्रवेश कर रहे हैं।
रुको। मैं हमें और सीधे कोण पर उतारूँगी।
घर्षण को हमें और धीमा कर देना चाहिए।
ठीक है।
ठीक है, बस शांत रहो।
यह बस कॉनी पर रात को उतरने जैसा ही है।
क्या हो रहा है?
"सोजॉर्नर..."
वे यह करने जा रहे हैं।
वे अभी टाइटन के वायुमंडल में घुसने की कोशिश कर रहे हैं।
अगर उनकी गति पर्याप्त कम नहीं हुई, तो वे कॉस्मोस-1 की तरह टाइटन से उछल जाएँगे।
पर अगर उनका हीट शील्ड पिघल गया, तो वह भी बहुत बुरा दिन होगा।
इस समय सब उनके हाथों में है।
मार्स कंट्रोल, गति कम हो रही है,
पर हम अभी भी लक्ष्य से सात किलोमीटर प्रति सेकंड ऊपर हैं।
ऊँचाई 290 किलोमीटर।
डैप अब पी-तीन-बीस पर चल रहा है।
- ए-डी-आई इनर्शियल पर। - हमें इसे बेस पर प्रसारित करना चाहिए।
तुम वाक़ई चाहते हो कि सब यह सुनें?
क्यों नहीं?
ऊँचाई 270। गति 9.2।
क्योंकि इसका अंत ख़ुशहाल नहीं भी हो सकता है।
पर हो भी सकता है। यह मंगल ग्रह का मिशन है। यह यहीं बना है।
इसकी योजना यहीं बनी थी। दल को यहीं चुना गया था।
वे यह जानने के हक़दार हैं कि क्या हो रहा है।
अब 255 किलोमीटर पर।
गति नौ किलोमीटर प्रति सेकंड।
हाँ।
एरोसरफ़ेस कंट्रोल एंगेज कर रही हूँ।
स्टार्टर ईंधन टैंक दाबानुकूलित।
क्रॉस-फ़ीड स्विच बंद किए गए हैं।
मैं ज़्यादा आयनीकरण देख रही हूँ।
जल्द सिग्नल न मिलने के लिए तैयार रहो।
अब गति 31 मीटर प्रति सेकंड घट रही है।
हीट शील्ड 3500 केल्विन पर है।
ठीक है, चलो फ़्लाइट कंट्रोल्स स्विच करते हैं।
कंट्रोल स्विचओवर तीन, दो, एक में।
ढाँचे का तापमान अभी भी बढ़ रहा है।
एरोसरफ़ेस हाइड्रॉलिक्स दबावयुक्त किए गए हैं।
गुरुत्वाकर्षण 191.7 पर बना कर रखा है। गति 8.5।
इसे रोके रखना सच में मुश्किल हो रहा है।
- हाइड्रॉलिक दबाव घट रहा है। - स्पार कैप 131, 92 प्रतिशत पर।
ग्राउंड रडार सक्रीय है।
ओ-ए-टी 94 केल्विन।
रेडलाइन पर नज़र रखो।
- तुम इस पर ज़्यादा ज़ोर दे रही हो! - रेडलाइन पार हो गई।
हीट शील्ड विफल होने लगे हैं!
संरचनात्मक तनाव 20 प्रतिशत से ऊपर।
इंजन के तापमान अब भी बढ़ रहा है...
हीट शील्ड सीमा से ऊपर जा रहे हैं।
हाइड्रॉलिक तापमान की रीडिंग...
सिग्नल मिलना बंद हुआ। "सोजॉर्नर" ब्लैकआउट।
एक्स-बैंड पर कोई सिग्नल नहीं।
स्कैन कर रहा हूँ।
एचजी-3 को सर्च मोड पर स्विच कर रहा हूँ।
क्या कोई सीकिंग डेटा मिला?
नहीं।
अब भी कोई सिग्नल नहीं है।
सिग्नल खो गया
वहाँ। वह फ़्रीक्वेंसी।
सोजॉर... हैप्पी वैली के लिए...
हम सुरक्षित रूप से टाइटन के वायुमंडल में प्रवेश कर चुके हैं।
लैंडिंग लक्ष्य हासिल हुआ।
तीन,
दो,
एक।
उप-शीर्षक अनुवादक : मून कलिता